**Hankook abroncsok első gyári felszerelésként az új**

 **Citroën C3 Aircrosshoz**

**A Citroën új kompakt SUV modelljéből sok már Hankook abroncsokon gurul le a spanyolországi, zaragozai gyártósorrol 2017 novembere óta. A 2017-ben Genfben bemutatott C-Aircross tanulmányon alapuló SUV járművet mérettől és az ügyfél igényétől függően gyárilag prémium komfort Ventus Prime³ nyári, vagy Kinergy 4S négy évszakos abroncsokkal szerelik fel. Az abroncsok 195/60 R16 89H és 215/50 R17 91H méretben kaphatóak a Kinergy 4S négy évszakos változatban és** **205/60 R16 92H méretben mindkét abroncstípusból.**

***Németország, Neu-Isenburg, 2018. január 22* –** Az SUV piac folyamatosan növekvő értékesítési adatainak idején a Citroën elindította a piacon a C3 Aircrossot, egy kompakt SUV változatot, amely otthonosan érzi magát mind a városban, mind a könnyű terepen. A francia gyártó ennek szellemében az első gyári felszereléshez többek között a Hankook nyári és négy évszakos abroncsai mellett tette le a voksát: a Hankook Kinergy 4S (négy évszakos) választható 195/60 R16 89H, 205/60 R16 92H és 215/50 R17 91H méretekben, illetve a Ventus Prime³ (nyári abroncs) 205/60 R16 92H méretben.

A Citroën C3 Aircross egy fiatalos, lendületes tervezésű autó. Nagymértékű személyre szabhatósága sokoldalú egyedi kialakítási lehetőségekben tükröződik. A választható vezetési módok (többek között normál, homok, terep és hó) a lehető legjobb támogatást nyújtják aszfaltos úton és azon kívüli vezetéshez, különféle időjárási körülmények mellett. A nagyon jó vezetési jellemzők mellett az új Citroën kompakt SUV fejlesztői mérnökeinek követelményei az alacsony fogyasztás és az ehhez kapcsolódó alacsony szennyezőanyag-kibocsátás voltak. A C3 Aircross meggyőző kombinációja a vezetési élménynek, a gazdaságosságnak és a környezeti hatékonyságnak. Ezeket a tulajdonságokat többek között a Hankook abroncsok rendkívül alacsony gördülési ellenállása is támogatja. A Hankook fejlesztőmérnökei számára többek között nagy jelentőséggel bírt még a rendkívül jó fékhatás nedves úton, valamint az aktív kezelhetőség száraz úton. Az autógyár számára a döntés meghozatalában alapvető fontosságú volt a Hankook abroncsok kiegyensúlyozott teljesítménye a vezetési élmény, a biztonság és a környezetkímélő jellemzők terén.

„Örülünk, hogy Európa második legnagyobb autógyárával még intenzívebbé válik az együttműködés, amely most a Citroën márkára is kiterjed“, jelentette ki Tony Lee, a Hankook Tire Europe marketing és értékesítési alelnöke. "Miután a testvérmárkák, az Opel/Vauxhall és a Peugeot számára már szállítunk első gyári felszerelésű abroncsokat, jó lehetőséget látunk a még intenzívebb együttműködésre, különösen a számunkra nagyon fontos európai piacon."

###

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó abroncsgártónak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai premium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |